**Ассалому алайкум қадрли юртдошлар!**

Ўзбекистон Республикаси Давлат солиқ қўмитаси ҳузуридаги Кадастр агентлигининг бугунги брифинги

Ўзбекистон Республикаси Вазирлар Маҳкамасининг 2021 йил 22 июндаги

“**Давлат кадастрларини юритиш соҳасини тартибга солувчи айрим**

**норматив-ҳуқукий ҳужжатларни тасдиқлаш тўғрисида”ги** қарори хусусида бўлади.

Мазкур қарор Ўзбекистон Республикаси Президентининг 2020 йил
7 сентябрдаги ПФ-6061-сонли  Фармони ҳамда айни шу кундаги

ПҚ-4819-сон қарори ижросини таъминлаш мақсадида қабул қилинган.

**Қарор билан 3 та низом тасдиқланди.**

Булар:

1. Давлат ер кадастрини юритиш тартиби тўғрисидаги;
2. Бино ва иншоотлар давлат кадастрини юритиш тартиби тўғрисидаги;
3. Кўчмас мулк объектига кадастр йиғмажилдини тайёрлаш тартиби тўғрисидаги низомлар.

**Қарор қабул қилингандан сўнг эришиладиган натижалар:**

* Давлат кадастри маълумотларини ахборот тизимлари орқали алмашиш йўлга қўйилади;
* Ер участкаларига бўлган ҳуқуқларни давлат рўйхатидан ўтказишда ортиқча қоғозбозлик йўқолади;
* Давлат кадастри маълумотларидан очиқ ва шаффоф фойдаланиш имконияти яратилади;
* Кадастр йиғмажилдларини тайёрлаш жараёнига хусусий сектор жалб қилинади.

**Давлат ер кадастрини юритиш тартиби тўғрисида** **НИЗОМга мувофиқ**

Ўзбекистон Республикасининг ер фонди давлат ер кадастри объекти ҳисобланади.

**Давлат ер кадастрининг асосий вазифалари:**

Ер кадастри маълумотларини ишлаб чиқиш технологиясини доимий равишда такомиллаштириш, тизимлаштириш,

сақлаш, янгилаш ҳамда фойдаланувчиларга ер кадастри тўғрисида ишончли маълумотлар тақдим этишдан иборат.

Қуйидагилар давлат ер кадастрини юритишнинг асосий принциплари ҳисобланади:

* республиканинг бутун ҳудудини қамраб олиш;
* фазовий координатларнинг ягона тизимини (WGS-84) қўллаш;
* ер кадастрига доир маълумотларни ишлаб чиқиш услубининг бирлиги ва узлуксизлиги;
* ер кадастри доир маълумотларнинг ишончлилиги ва тежамлилиги.

Низомга мувофиқ, ер участкаси тўғрисидаги маълумотлар автоматлаштирилган ахборот тизимида юритилади.

Кадастр агентлиги ҳар йили 1 мартга қадар Ўзбекистон Республикасида Ер фонди тоифалари ҳолати тўғрисидаги миллий

ҳисоботни расмий веб-сайти орқали очик маълумот сифатида тақдим этади.

**Бинолар ва иншоотлар давлат кадастрини юритиш тартиби тўғрисидаги низомига**

мувофиқ Бинолар ва иншоотлар давлат кадастрини

юритиш ахборот тизимлари орқали 3 босқичда амалга оширилади:

1-босқич — бинолар ва иншоотларнинг техник кўрсаткичларини ўлчаш воситалари орқали аниқлаш ва ахборот тизимида ҳисобга олиш;

2-босқич — объектларни чизмада жойлаштириб, рақамли кадастр режасини тузиш;

3-босқич — олдинги босқичларда олинган маълумотларни ҳисобга олган ҳолда, маълумотларни ахборот тизимига киритиш ёки мавжуд маълумотларни янгилаш.

 Ҳар бир бино ва иншоот ахборот тизимига муайян кадастр рақами остида ёзиб қўйилади.

Ахборот тизимидаги ёзувларни ўзгартиришга ёки тўлдиришга йўл қўйилмайди. Агар ахборот тизимига киритилган

маълумотларни ўзгартириш ёки тўлдириш зарурати пайдо бўлса, у ҳолда илгариги ёзувлар ахборот тизимида сақланиб

қолган ҳолда бекор қилинади ва объект тўғрисидаги янги маълумотлар билан айнан шу кадастр рақами остида тўлдирилади.

Бинолар ва иншоотларнинг ҳолати бўйича кадастр маълумотларининг умумлаштирилган статистик кўрсаткичлари

Кадастр агентлиги томонидан ҳар йили туман ва шаҳарлар кесимида очиқ маълумот сифатида Интернет тармоғида кенг ёритилиши ташкил этилади.

**Кўчмас мулк объектларига кадастр йиғмажилдини тайёрлаш тартиби тўғрисидаги** НИЗОМ

Кадастр йиғмажилдини тайёрлаш ва унинг натижаси бўйича кадастр паспортини олиш учун юридик

ва жисмоний шахслар ёки уларнинг ишончли вакиллари ўз хоҳишига кўра, Давлат кадастрлари палатасининг

туман (шаҳар) филиалларига давлат хизматлари марказлари ёки Ягона интерактив давлат хизматлари

портали орқали ариза билан мурожаат қилади ёки кадастр муҳандислари билан хизмат кўрсатиш (келишув) шартномаси асосида битим тузадилар.

Давлат кадастрлари палатасининг туман (шаҳар) филиаллари томонидан ўтказилган ўлчов ишлари натижасида

тайёрланган кадастр йиғмажилди таркибидаги маълумотлар ҳаққонийлигига — Давлат кадастрлари палатасининг

туман (шаҳар) филиаллари, шунингдек, кадастр муҳандислари томонидан ўтказилган ўлчов ишлари натижасида

тайёрланган кадастр йиғмажилди таркибидаги маълумотлар ҳаққонийлигига — кадастр муҳандислари жавобгар ҳисобланади.

Кўчмас мулк объектларига бўлган ҳуқуқларни тасдиқловчи ҳужжатлар аризага (шартномага) илова қилинмаса, кадастр йиғмажилди тайёрланмайди.

Давлат кадастрлари палатасининг туман (шаҳар) филиаллари томонидан кадастр йиғмажилдини тайёрлаш

ишларининг қиймати Вазирлар Маҳкамасининг 2014 йил 10 июлдаги 186-сон [қарорига](https://lex.uz/docs/2425158) мувофиқ аниқланади.

Давлат кадастрлари палатасининг туман (шаҳар) филиаллари томонидан кадастр йиғмажилдини

тайёрлаш ва унинг натижаси бўйича кадастр паспортини тақдим этиш кадастр объектининг мураккаблигига қараб қуйидаги муддатларда амалга оширилади:

а) кўчмас мулк объектларининг турар жойга оид қисми бўйича:

кўп квартирали уйдаги квартира — 3 иш кунигача;

якка тартибдаги турар жой — 5 иш кунигача;

б) кўчмас мулк объектларининг нотурар жойга оид қисми ҳамда яхлит кўп квартирали уйлар бўйича:

умумий майдони 100 кв. метргача бўлган кўчмас мулк — 5 иш кунигача;

умумий майдони 100 кв. метрдан 1 000 кв. метргача бўлган кўчмас мулк — 7 иш кунигача;

умумий майдони 1 000 кв. метрдан 5 000 кв. метргача бўлган кўчмас мулк — 10 иш кунигача;

умумий майдони 5 000 кв. метрдан 15 000 кв. метргача бўлган кўчмас мулк — 15 иш кунигача;

умумий майдони 15 000 кв. метрдан 50 000 кв. метргача бўлган кўчмас мулк — 20 иш кунигача;

умумий майдони 50 000 кв. метрдан ортиқ бўлган кўчмас мулк — 25 иш кунигача;

ажратилган ер участкалари бўйича — 3 иш кунигача;

кадастр (йиғмажилди) паспорти йўқолганда (яроқсиз ҳолга келганда), янги кадастр паспорти 2 иш куни мобайнида берилади.

Кўчмас мулк объектига кадастр йиғмажилдини тайёрлаш ва кадастр паспортини расмийлаштиришни рад этиш учун қуйидагилар асос бўлади:

туман (шаҳар) филиалида ушбу кўчмас мулк объектининг мансублиги масаласида низолар борлигидан далолат берувчи суд ҳужжатларининг мавжудлиги;

ваколатли орган томонидан кўчмас мулк объектига тақиқ ёки хатлов қўйилганлиги;

тақдим этилган ҳужжатларда нотўғри, қарама-қарши ёки бузилган маълумотлар аниқланиши;

туман (шаҳар) филиалида ушбу ер участкаси қонунчилик ҳужжатларида белгиланган тартибда олиб қўйилганлиги ҳақидаги маълумотларнинг мавжудлиги;

ер участкасига бўлган ҳуқуқларнинг қонунчилик ҳужжатларида назарда тутилган ҳолларда ва тартибда бекор қилинганлиги;

ариза берувчи давлат хизматидан фойдаланишдан бош тортганлиги;

кўчмас мулк объектида ўлчов ишларини олиб борилишига, шу жумладан, кўчмас мулк объектига

кириш имкони йўқлиги (фойдаланиб келаётган шахслар томонидан бино ва иншоотга, ер участкасига киришга қаршилик қилиш).

**Қадрли юртдошлар!**

Ернинг ҳар бир қаричи олтинга тенг. Мамлакат иқтисодиётининг барқарорлиги учун ердан

оқилона ва одилона фойланмоғимиз даркор. Зеро, Ерга доир

Қонун ва меъёрий ҳужжатлар, тартиб-қоидаларга амал қилишимиз шарт.

**ЭЪТИБОРИНГИЗ УЧУН РАҲМАТ,  САЛОМАТ БЎЛИНГ!**